Euroopa Liidu Teataja L 163 , 30/04/2004 Lk 0092 - 0093



Komisjoni määrus (EÜ) nr 920/2004, 29. aprill 2004, millega muudetakse määrust (EÜ) nr 2550/2001, milles sätestatakse nõukogu määruse (EÜ) nr 2529/2001 (lamba- ja kitselihaturu ühise korralduse kohta) üksikasjalikud rakenduseeskirjad lisatasukavade osas Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu Euroopa Liiduga EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 57 lõiget 2, ning arvestades järgmist: (1) Komisjoni määrusesse (EÜ) nr 2550/2001 [1] tuleb teha hulk tehnilisi muudatusi Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia (edaspidi "uued liikmesriigid") ühinemise tõttu. (2) Määruse (EÜ) nr 2550/2001 artikli 2 lõige 2 näeb ette, et iga liikmesriik peab sätestama ajavahemiku taotluste esitamiseks lammaste ja kitsede eest makstavate lisatasude saamiseks. Eeldusel, et uued liikmesriigid liituvad Euroopa Liiduga 1. mail 2004, tuleks neil lubada koostada spetsiaalne ajakava lisatasude taotluste esitamiseks 2004. aastal ning tuleks kohandada eeskirjad teatiste esitamise kohta. (3) Määruse (EÜ) nr 2550/2001 I lisa tuleb muuta, võttes arvesse Küprose, Sloveenia ja Slovakkia kitsekarju, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2550/2001 muudetakse järgmiselt. a) Artikli 2 lõikele 2 lisatakse järgmine lõige: "2004. aastaks võivad Malta ja Sloveenia kehtestada ajavahemiku, mis algab kõige varem 2003. aasta ühinemislepingu jõustumise päeval ja lõpeb hiljemalt 31 päeva hiljem." b) Artiklile 18 lisatakse järgmine teine lõige: "Malta ja Sloveenia puhul tuleb esimeses lõigus viidatud teave esitada enne 30. augustit 2004." c) I lisa asendatakse käesoleva määruse lisa tekstiga. Artikkel 2 Käesolev määrus jõustub Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingu jõustumise korral selle jõustumise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. aprill 2004 Komisjoni nimel komisjoni liige Franz Fischler [1] EÜT L 341, 22.12.2001, lk 105. Määrust on viimati muudetud määrusega (EÜ) nr 2307/2003 (ELT L 342, 30.12.2003, lk 11). -------------------------------------------------- LISA " I LISA Kitse kohta makstava lisatasu saamise tingimustele vastavad piirkonnad 1. Saksamaa: kõik mägipiirkonnad määruse (EÜ) nr 1257/1999 artiklis 18 määratletud tähenduses 2. Kreeka: kogu riik 3. Hispaania: järgmised autonoomsed piirkonnad: Andaluusia, Aragón, Baleaari saared, Castilla-La Mancha, Castilla-León, Kataloonia, Extremadura, Galicia (välja arvatud La Coruña ja Lugo provints), Madrid, Murcia, La Rioja, Valencia ja Kanaari saared ning kõik määruse (EÜ) nr 1257/1999 artiklis 18 määratletud tähenduses mägialad, mis asuvad väljaspool kõnealuseid piirkondi 4. Prantsusmaa: Korsika, ülemeredepartemangud ja kõik määruse (EÜ) nr 1257/1999 artiklis 18 määratletud tähenduses mägialad, mis asuvad väljaspool kõnealust piirkonda 5. Itaalia: Lazio, Abruzzo, Molise, Campania, Apuulia, Basilicata, Calabria, Sitsiilia ja Sardiinia ning kõik määruse (EÜ) nr 1257/1999 artiklis 18 määratletud tähenduses mägialad, mis asuvad väljaspool kõnealuseid piirkondi 6. Küpros: kogu riik 7. Austria: kõik mägipiirkonnad määruse (EÜ) nr 1257/1999 artiklis 18 määratletud tähenduses 8. Portugal: kogu riik, välja arvatud Assoorid 9. Sloveenia: kogu riik 10. Slovakkia: kõik mägipiirkonnad määruse (EÜ) nr 1257/1999 artiklis 18 määratletud tähenduses " --------------------------------------------------